Derby-Lewis se prokureur nader nou glo hooggeregshof | Maroela Media
Derby-Lewis se prokureur nader nou glo hooggeregshof
Marius Coertze, Clive Derby-Lewis se prokureur, het Vrydag gesê hy gaan die hooggeregshof nader rakende sy kliënt se aansoek om mediese parool.
Coertze het gesê hy gaan die hooggeregshof versoek om die departement van korrektiewe dienste te dwing om aan die wet te voldoen wanneer Derby-Lewis se aansoek hanteer word. Sy kliënt het glo op 2 Mei aansoek gedoen om mediese parool en 'n vergadering is op 8 Mei met beamptes van die departement belê.
Die departement was glo nie tevrede dat dokumente van Derby-Lewis se dokter en twee mediese spesialiste aan die vorm geheg is nie. "Die departement was nie tevrede met die voltooide vorm nie," het Coertze gesê. "Hulle het gesê 'n dokter of verpleegster in die gevangenis se kliniek moet die vorm voltooi. Daardie persoon dra egter geen kennis van sy toestand nie."
Coertze sê die gebiedskommissaris het aan die einde van die vergadering vir hom gesê hy is nie tevrede met die wyse waarop die vorm voltooi is nie. Die vorm stel glo dat Derby-Lewis terminaal siek is en dat hy aan kanker gaan sterf. "Hy [die kommissaris] het gesê dit is nie aanvaarbaar in sy kultuur om so iets te sê nie, omdat jy die voorvadergeeste sal opwek," het Coertze verduidelik. Die departement wou glo nie hê die vorm moet dit stel dat sy kliënt terminaal siek is nie. "Ek glo nie in die voorvadergees-nonsens nie. Alhoewel hulle daaraan glo, kan hulle dit nie bewys nie."
Die departement van korrektiewe dienste het Donderdag gesê die aansoek om mediese parool is nie volledig voltooi nie. Manelisa Wolela, woordvoerder, het gesê die departement beskik nie tans oor enige aansoek om mediese parool of 'n vorm van enigiemand wat namens Derby-Lewis optree of van Derby-Lewis self af nie.
Derby-Lewis (78) het reeds 20 jaar tronkstraf uitgedien vir sy aandeel in die moord op SAKP-leier Chris Hani in 1993. -SAPA
Chris Hani Clive Derby-Lewis kanker Mediese parool
Non se moord: Man in hof, tweede verdagte vas
Eskom ontken lugbesoedeling-sterftes
Die arme man is oud. Hy het betaal vir sy fout. Hulle laat verkragters vry op parool - n bedreiging vir vroue!
Arme ou man. Hy het jaaare betaal. Hulle laat verkragters (bedreiging vir
Ons het NIKS met NIEMAND se voorvadergeeste te doen nie – ons glo aan 'n Drie-Enige-God – PUNT.
Marius, BAIE DANKIE vir al die opofferings reeds deur jou gemaak – ek glo jy doen dit vir die liefde van die saak en vir Oom Clive.
Dankie ook aan Front Nasionaal se leiers vir hul aandeel in die vrylating van Oom Clive.
Ons sal steeds nie ophou bid vir sy vrylating nie.
Groete aan jou Dr Johann en Grassie – ek hoop julle lees ook hier.
Ons het n regverdige en almagtige God, wat nie ongestraf laat bly nie. Geen voorvader gees het hulle nog gehelp nie.Mag god die arme Oom Clive veilig hou ons bid vir hom..
Satanskinders !!!! Hulle besef nie hoe Almagtig ons God is nie. Here bewaar asb Oom Clive !
Dis al jare lank glashelder duidelik dat hier 'n veldtog aan die gang is om Clive in die trunk te hou, ten spyte van die feit dat hy al 5 jaar gelede "gekwalifiseer" het vir parool. Ek dink dit is tyd dat sy regsverteenwoordiger die name bekend maak van almal wat hierby betrokke is, beginnende met Hani se vrou, haar regsadviseurs en almal binne DKD. Wat hie plaasvind is dat 'n man beroof word van sy menseregte, soos voorgeskryf in die toepaslike wetgewing oor parool. Ons weet natuurlik almal dat hierdie wetgewing hoeka al verkrag is met die Shaik episode.… Lees meer »